EkBass/fiwiki-20250220-pages-articles huggingface dataset:
Tuomo Lindroos

Tuomo Antero Lindroos (12. toukokuuta 1923 Tampere – 17. toukokuuta 1968 Tampere) oli suomalainen jääkiekkoerotuomari ja tärkeä tuomaritoiminnan kehittäjä. Tuomo Lindroos on jääkiekkoleijona ja kolminkertainen Lynces Academicin paras erotuomari. Hänen veljensä oli jääkiekkoilja-valmentaja Risto Lindroos. "Tumppi" Lindroos lopetti jääkiekkouransa Ilveksen A-junioreissa. Tuomarina hän vihelsi 106 SM-sarjaottelua ja 27 maaottelua sekä kahdesti MM- kisoissa. Hän oli kehittämässä Suomen tuomaritoimintaa ja aloitti erotuomarikoulutuksen. Lindroos kuului Suomen Jääkiekkoliiton erotuomarivaliokuntaan aikana 1954-1958. Monet sittemmin kansainväliselläkin tasolla uraa luoneet erotuomarit saivat oppinsa alkujaan Lindroosilta, joka otti nuoria ilvesläisiä tuomarikaverikseen. Näihin lukeutuu Pentti Isotalo, Lennart Jaala, Örnulf Diehl ja Räshid Hakimsan.Raevuori, Antero ja Honkavaara, Aarne: Pelimiehiä, tulisieluja – Tampereen Ilves 50 vuotta. Ilves ry, 1981. ISBN 951-99 323-7-2. (s. 149) Tuomo Lindroos oli Jatkosodan aikana saksalaisissa SS-joukoissa, joissa hän taisteli Itärintamalla. Itärintamalta hän sai rautaristin. Tuomo Lindroos oli sotilasarvoltaan vänrikki. == Kunniamerkit == * Vapaudenristi 4.lk * Vapaudenmitali 2.lk * Rautaristi 2.lk ==Palkinnot== *Lynces Academicin parhaan erotuomarin patsas (1955, 1959, 1960) *SJL:n hopeinen ansiomerkki #24 * Suomen Jääkiekkoleijona #23 Urheilumme Kasvot Osa 3: Palloilu. Scandia kirjat 1978. ISBN: 951-9466-23-1. (s. 418) ==Lähteet== * *Lindroosin tiedot Jääkiekkomuseon sivulla *Palkitut ilvesläiset *https://www.sotapolku.fi/henkilot/lindroos_tuomo-osmo- antero_1923-05-12_tampere/# ===Viitteet=== Luokka:Suomalaiset jääkiekkotuomarit Luokka:Vuonna 1923 syntyneet Luokka:Vuonna 1968 kuolleet Luokka:Suomalaiset sotilaat
Amos

Amos voi tarkoittaa *Aamos, Raamatun profeetta *Amos, Suomessa myös Aamos, etunimi *AMOS-kranaatinheitinjärjestelmä *AMOS, ohjelmointikieli *AMOS, israelilainen tietoliikennesatelliittiperhe **AMOS-1 **AMOS-2 **AMOS-3 **AMOS-4 **AMOS-5 **AMOS-6 ;Sukunimenä: * Ben Amos (s. 1990), englantilainen jalkapallomaalivahti * Martin John Amos (s. 1941), yhdysvaltalainen katolinen piispa * Nijel Amos (s. 1994), botswanalainen juoksija * Tori Amos (s. 1963), yhdysvaltalainen laulaja
Christian Rapp

John Christian Rapp (22. toukokuuta 1928 Helsinki – 4. heinäkuuta 2004 Espoo) oli suomalainen jääkiekkohyökkääjä. Christian "Rappi" pelasi kiekkouransa 1949–58 HIFK:ssä tehden SM-sarjassa 58 ottelussa tehot 49+17. Hän voitti SM- pronssia vuonna 1955. Rapp päätti uransa kesken kauden 1957-1958 terveydellisistä syistä. Maajoukkueessa Rapp pelasi yhteensä 33 ottelua. Oslon talviolympialaisissa 1952 hän oli Suomen tehokkain pelaaja. Jääpalloa Rapp pelasi mestaruussarjassa vuosina 1946-1953. Hän oli HIFK:n paras maalintekijä 1950-1952. ==Saavutukset ja palkinnot== *1 SM-pronssi *SM-sarjan syöttöpörssin voittaja (1955) *Suomen Jääkiekkoleijona #24 == SM-tilastot == Kausi Sarja O M S P R 1949‑1950 SM-sarja 6 9 1 10 0 1950-1951 SM-sarja 8 4 2 6 0 1951-1952 SM- sarja 4 1 1 2 0 1952-1953 SM-sarja 12 16 3 19 2 1953-1954 SM-sarja 8 3 1 4 8 1954-1955 SM-sarja 10 11 6 17 8 1955-1956 SM-sarja 6 5 3 8 0 1957-1958 SM- sarja 4 0 0 0 0 YHT. 58 49 17 66 18 ==Lähteet== * *Rappin tiedot Jääkiekkomuseon sivulla === Viitteet === Luokka:Suomalaiset jääkiekkoilijat Luokka:Vuonna 1928 syntyneet Luokka:Vuonna 2004 kuolleet
Pýrros Dímas

Pýrros Dímas (, etunimi joskus muodossa Pírros; albaniaksi: Pirro Dhima, s. 13. lokakuuta 1971 Himara) on Albaniassa syntynyt kreikkalainen painonnostaja ja kolminkertainen olympiavoittaja. Dímas kuului etnisesti kreikkalaiseen vähemmistöön Albaniassa, jossa hän syntyi vuonna 1971. Dímas aloitti kansainvälisen kilpailemisen edustaen Albaniaa EM-kisoissa 1990. Seuraavana vuonna hän muutti Kreikkaan. Vuonna 1992 hän voitti Kreikan väreissä kultaa Barcelonan olympialaisissa. Vuonna 1996 hän voitti jälleen kultaa Atlantan olympialaisissa, joissa hän oli myös Kreikan lipunkantaja avajaisissa. 1993 ja 1995 hän oli voittanut maailmanmestaruuden. Vuonna 1998 Dímas nosti kolmannen maailmanmestaruutensa. Sydneyssä 2000 hän otti kolmannen olympiakultansa. Tähän saavutukseen on pystynyt hänen lisäkseen vain kolme painonnostajaa: Naim Süleymanoğlu, Kakhi Kakhiashvili ja Halil Mutlu. Ateenan kisojen 2004 alla Dímas joutui polvileikkaukseen, mutta siitä huolimatta hän osallistui kisoihin. Pronssimitalillaan hänestä tuli kreikkalaisten kansallissankari. Urallaan Dímas nosti 11 maailmanennätystä. == Aiheesta muualla == * Dímas olympic.org:ssa * Dímas LifUpissa Luokka:Elävät henkilöt Luokka:Kreikkalaiset olympiavoittajat Luokka:Kreikkalaiset painonnostajat Luokka:Vuonna 1971 syntyneet
Bie

Bie voi tarkoittaa seuraavia: * Bié, maakunta Angolassa * Bie, taajama Ruotsissa
Long Island Iced Tea

Long Island Iced Tea on cocktail, jonka päävalmistusaineet ovat vodka, rommi, tequila, triple sec ja gini. Long Island Iced Tean keksi baarimikko Robert Butt. Nimensä juoma on saanut New Yorkin osavaltion suuren saaren Long Islandin mukaan. Cocktailissa on keskivertoa korkeampi alkoholipitoisuus (noin 28 %), koska siinä on vain vähän laimennetta. Nimestään huolimatta Long Island Iced Tea ei sisällä yhtään teetä. Juomassa käytetty Coca-Cola saa sen näyttämään teeltä. ==Lähteet== Luokka:Drinkit Luokka:Seulonnan keskeiset artikkelit
Wilfred Bungei

Wilfred Bungei (s. 24. kesäkuuta 1980 Kabirisang, Kapsabetin lähistö, Kenia) on kenialainen 800 metrin juoksija ja olympiavoittaja. Vuonna 1998 Bungei oli Annecyssä käydyissä juniorien MM-kisoissa hopealla. Kolme vuotta myöhemmin Edmontonin MM-kisoista hän saavutti ensimmäisen aikuisten arvokisamitalin juostuaan 800 metrillä toiseksi. 2003 Birminghamin MM-hallikisoissa hän oli pronssilla ja voitti saman vuoden kauden päätöstapahtuman, Monacossa kilpaillun yleisurheilufinaalin. Hän ei kuitenkaan juossut Pariisin MM- kisoissa, koska sairasti keuhkokuumetta Kenian sisäisten karsintojen aikaan. Bungei juoksi 2004 Ateenan olympialaisten loppukilpailussa, missä hän sijoittui viidenneksi. 2005 Helsingin MM-kisoissa hän oli neljäs, mutta voitti jälleen ulkoratakauden päätteeksi Monacon yleisurheilufinaalin. 2006 Moskovan MM-hallikisoissa Bungei voitti 800 metrillä kultaa jätettyään paikallisen ennakkosuosikin Juri Borzakovskin pronssille ja Etelä-Afrikan Mbulaeni Mulaudzin yhden sadasosan erolla hopealle. Osakan MM-kilpailuissa 2007 Bungei oli hidasvauhtisen ja tasaisen loppukilpailun viides ajalla 1.47,42. Pekingissä 2008 Bungei voitti olympiakultaa 800 metrillä. Bungei on 178 cm pitkä ja painaa 64 kg. Hän juoksee aina silmälasit päässään. Hänen pikkuserkkunsa on jo uransa lopettanut 800 metrin juoksija Wilson Kipketer. Bungei on miesten 4 x 800 metrin juoksun maailmanennätysmies ajalla 7.02,43. ==Henkilökohtaiset ennätykset== (ulkoradat) *600 m: 1.14.94, Bellinzona, 1. syyskuuta 1999 *800 m: 1.42,34, Rieti, 8. syyskuuta 2002 *1 000 m: 2.18,60, Réthimno, 7. heinäkuuta 2002 ==Lähteet== ==Aiheesta muualla== * Luokka:Kenialaiset keskimatkojen juoksijat Luokka:Kenialaiset olympiavoittajat Luokka:Vuonna 1980 syntyneet Luokka:Elävät henkilöt
Murray Gell-Mann

Murray Gell-Mann (15. syyskuuta 1929 – 24. toukokuuta 2019)britannica.com: Murray Gell-Mann oli yhdysvaltalainen fyysikko. Hänet tunnettiin ennen kaikkea kvarkkien keksijänä. Kvarkit ovat hiukkasfysiikan standardimallin mukaan aineen perusosasia. Gell-Mann hyödynsi vuonna 1960 ryhmäteorian nk. SU(3)-symmetriaa alkeishiukkasiin ja esitti 1964 kaikkien hadronien koostuvan pienemmistä osasista, kvarkeista. Gell-Mann sai Nobelin fysiikanpalkinnon vuonna 1969. Hänen työnsä johti kvanttiväridynamiikan teoriaan. == Elämä == Gell-Mann syntyi New Yorkin kaupungissa vuonna 1929. Gell-Mannin vanhemmat olivat taustoiltaan juutalaisia itävalta-unkarilaisia, hänen äitinsä oli Pauline Reichstein ja isä Arthur Gell-Mann School of Languages -koulun perustaja Arthur Gell-Mann. Koulun tarkoitus on opettaa englantia Yhdysvaltoihin muuttaville maahanmuuttajille. Perheeseen kuuluu lisäksi Benedict Gell-Mann, joka toimii nykyään valokuvaajana ja toimittajana. Gell- Mann osoitti jo nuorena olevansa lapsinero. Hän rakasti erityisen paljon luonnon tutkimista. 15-vuotiaana hän aloitti opinnot Yalen yliopistossa, joskin oli tätä aiemmin suorittanut opintoja Columbia Grammar & Preparatory Schoolissa, ollen luokkansa priimus. Gell-Mann väitteli tohtoriksi 20-vuotiaana Massachusetts Institute of Technologyssa. Vuonna 1955 hän siirtyi professoriksi California Institute of Technology -yliopistoon. == Lähteet == == Kirjallisuutta == * == Aiheesta muualla == Luokka:Nobelin fysiikanpalkinnon saajat Luokka:Royal Societyn ulkomaiset jäsenet Luokka:Yhdysvaltalaiset fyysikot Luokka:Yhdysvaltalaiset skeptikot Luokka:Vuonna 1929 syntyneet Luokka:Vuonna 2019 kuolleet Luokka:Amerikanjuutalaiset Luokka:Seulonnan keskeiset artikkelit
William Whewell

William Whewell (laus. [ˈhjuːəl]; 1794 – 1866) oli englantilainen tieteilijä, pappi, filosofi, teologi ja tieteenhistorioitsija. Whewell käytti tieteiden yhteenpunoutumisesta ensimmäisenä termiä konsilienssi (engl. consilience). == Teoksia == * History of the Inductive Sciences (1837) * Philosophy of the Inductive Sciences (1840) == Aiheesta muualla == * Stanford Encyclopedia of Philosophy: William Whewell Luokka:Englantilaiset filosofit Luokka:Brittiläiset historioitsijat Luokka:Brittiläiset papit Luokka:Vuonna 1794 syntyneet Luokka:Vuonna 1866 kuolleet
Gidon Kremer

Gidon Kremer (; s. 27. helmikuuta 1947 Riika) on latvialainen viulisti ja kapellimestari. Gidon Kremer on sukujuuriltaan saksanjuutalainen. Kremer aloitti viulunsoiton nelivuotiaana, ja hänen opettajinaan toimivat aluksi hänen isänsä ja isoisänsä, jotka molemmat olivat ammattiviulisteja. Hän jatkoi opintojaan Riian musiikkikoulussa ja Moskovan konservatoriossa David Oistrahin johdolla. Vuonna 1967 hän sai kolmannen palkinnon kuningatar Elisabetin viulukilpailussa Brysselissä ja vuonna 1970 hän voitti kansainvälisen Tšaikovski-viulukilpailun Moskovassa. Kremer on perustanut Lockenhausiin Itävaltaan kamarimusiikkifestivaalin, joka on vuodesta 1992 ollut nimeltään Kremerata Musica. Vuonna 1996 hän perusti myös kamariorkesterin Kremerata Baltican. Kremer on tunnettu laajasta ohjelmistostaan, joka sisältää musiikkia Johann Sebastian Bachista aina nykysäveltäjiin, kuten Kaija Saariahoon, jonka viulukonserton Graal theatre Kremer kantaesitti. Kremer on levyttänyt myös muun muassa Astor Piazzollan, Philip Glassin, Alfred Schnittken ja Arvo Pärtin musiikkia. Kremer levyttää Deutsche Grammophon -levy-yhtiölle mutta on julkaissut levyjä myös Melodija-, ECM-, Philips- ja Decca-levymerkillä. == Lähteet == Luokka:Baltiansaksalaiset Luokka:Latvialaiset viulistit Luokka:Latvialaiset kapellimestarit Luokka:Vuonna 1947 syntyneet Luokka:Elävät henkilöt
Pallomeri

Pallomeri on lapsille tarkoitettu leikkipaikka, jonka lattiaa peittää paksu kerros muovipalloja. Internet-versio MOT Kielitoimiston sanakirja 1.0 Pallomeriä voi olla esimerkiksi ravintoloissa, kauppakeskuksissa tai kotona.https://www.goplaysystems.com/the-surprising-benefits-of-ball-pits-for- children/ Pallomeri on yleensä muutaman neliömetrin kokoinen, laidoilla ja verkolla tai seinällä erotettu tila. Pallomeren lattialla on muovista valmistettuja palloja, jotka ovat halkaisijaltaan noin kymmensenttisiä, onttoja, kevyitä ja erivärisiä. Pallomereen voi johtaa pieni liukumäki ja portaat tai porrasaskelma. Yleensä pallomeren ylläpitäjä laatii sen käytölle säännöt. Säännöissä voidaan muun muassa kieltää pallojen heittely sekä laatia yläikäraja.https://www.vikingline.fi/globalassets/documents/good_to_know/security/sakerhetsdokument- lekrum-150519mp_grace-gabriella-fi.pdfhttps://teddycounty.com/what-age-is-a- ball-pit-for/ == Hygieenisyys == Pallomeriä pidetään yleisesti epähygieenisinä leikkipaikkoina, joissa tartuntataudit leviävät helposti mikrobien avulla. Kuitenkin esimerkiksi seikkailupuistoketju Hoplop tiedottaa, että sisäpuistojen pinnoilla käytetään itsedesinfioivaa pinnoitetta. ==Lähteet== Luokka:Leikit
Kani (Nalle Puh)

Kani on A. A. Milnen Nalle Puh -kirjojen fiktiiviseen maailmaan kuuluva eläinhahmo. Kani asuu omassa luolapesässään Puolen hehtaarin metsässä. Hän käyttää paljon aikaa puutarhanhoitoon. Kani on luonteeltaan vastuuntuntoinen ja ahkera. Ajoittain neuroottisen oloinen Kani hermostuu ystäviinsä. Kani on sukupuoleltaan poika. Kirjojen hahmoista Kani, samoin kuin Pöllö, näyttävät eläviltä eläimiltä; muut ovat pehmoleluja. Tämän voi päätellä kirjojen kuvituksesta sekä Kanin kommentista Pöllölle, että muilla eläimillä on päässään vanua, siinä missä heillä on aivot. Kani ja Pöllö ovat eläinhahmoista selvästi älykkäimmät. Disneyn animaatioelokuvissa Kanin turkki on keltainen. Nalle Puh -elokuvien alussa, jossa näytetään Risto Reippaan huonetta, Kani kuvataan pehmoleluksi. Elokuvassa Risto Reipas ja Nalle Puh Kani muistuttaa oikeaa kaniinia ja on väriltään ruskea. Kanin suomenkielisinä ääninäyttelijöinä toimivat näyttelijät Matti Ranin vuonna 1984, Jarno Hiilloskorpi vuonna 1985, Matti Olavi Ranin vuosina 1989–1990, Aarre Karén vuosina 1990–2011 ja Pekka Autiovuori vuonna 2018. Luokka:Nalle Puh Luokka:Kuvitteelliset jänikset ja kaniinit
John Gribbin

John Gribbin (s. 19. maaliskuuta 1946) on englantilainen astrofyysikko ja kirjailija, joka on käsitellyt muun muassa elämän syntyä elottomasta. Gribbinin mukaan elämän syntyyn vaikuttavat yksinkertaiset luonnonlait kuten kaaos, itseorganisoituminen, kompleksisuus eli monimutkaisuus, systeemit sekä takaisinkytkentä. Esimerkiksi sähkömagnetismi on Gribbinin mukaan viidennessä ulottuvuudessa toimiva gravitaatio. Gribbin opiskeli astrofysiikkaa Cambridgen yliopistossa ja on opettanut tähtitiedettä Sussexin yliopistossa. Tieteellisen työnsä ohella Gribbin on kirjoittanut yleistajuisia tiedekirjoja, elämäkertoja, lasten tiedekirjoja ja scifiä. Hänen tunnetuimpiin teoksiinsa kuuluvat In Search of Schrödinger's Cat, Stardust sekä Science: A History and Deep Simplicity. == Suomennetut teokset == * * * == Suomentamattomia teoksia == * * In Search of Schrödinger's Cat: Quantum Physics and Reality (1984) * Einstein : A Life in Science (1993) * Darwin: A Life in Science (1995) * Richard Feynman: A Life in Science (1997) * FitzRoy: The Remarkable Story of Darwin's Captain and the Invention of the Weather Forecast, (2003) * Erwin Schrodinger and the Quantum Revolution (2013) == Lähteet == Luokka:Brittiläiset fyysikot Luokka:Astrofyysikot Luokka:Englantilaiset tieteiskirjailijat Luokka:Englantilaiset tietokirjailijat Luokka:Vuonna 1946 syntyneet Luokka:Elävät henkilöt
Travis

Travis on Glasgow’ssa, Skotlannissa perustettu rockyhtye, joka on nimetty Wim Wendersin ohjaaman Paris, Texas -elokuvan päähenkilön mukaan. Yhtyeelle on myönnetty kahdesti BRIT Award vuoden parhaasta levystä, ja sitä on pidetty tienraivaajana yhtyeille kuten Coldplay, Keane tai Snow Patrol. Travis on julkaissut seitsemän studioalbumia, joista ensimmäinen on vuonna 1997 julkaistu Good Feeling ja viimeisin elokuussa 2013 ilmestynyt Where You Stand. Yhtyeen tunnetuimpiin kappaleisiin kuuluvat esimerkiksi ” Turn”, ”Driftwood”, ”Sing”, ”Writing to Reach You”, ”Side” ja ”Why Does It Always Rain on Me?”. ==Historia== Vuonna 2000 yhtye herätti kohua Britanniassa ja Yhdysvalloissa coveroimalla Glastonbury Festivaleilla Britney Spearsin kappaletta "...Baby One More Time". Kappale julkaistiin "Turn"-singlen B-puolena, kuten yhtyeen monet muutkin muualla julkaisemattomat kappaleet. Travisilla onkin enemmän singlejen B-puolia kuin albumilla olevia kappeleita, mikä johtuu siitä että yhtye julkaisee jokaisesta singlestään kaksi versiota, joilla on eri B-puolet. Vuonna 2002 yhtye lähes hajosi rumpali Neil Primrosen jouduttua vakavaan onnettomuuteen. Primrose kuitenkin toipui ja jatkoi uraansa Travisin rumpalina. Kuten monet muutkin brittiyhtyeet, Travis on ottanut kantaa maan politiikkaan niin sanoituksissaan, keikoillaan kuin muissakin tempauksissa. 2. heinäkuuta 2005 Travis esiintyi Lontoon Live 8 -konsertissa. 6. heinäkuuta yhtye esiintyi myös Long Walk to Justice -projektin päätöskonsertissa Edinburghissa, jossa G8-maiden johtajat kokoontuivat. ==Diskografia== ===Albumit=== * Good Feeling (1997) * The Man Who (1999) * The Invisible Band (2001) * 12 Memories (2003) * The Boy with No Name (2007) * Ode to J. Smith (2008) * Where You Stand (2013) * Everything at Once (2016) ==Lähteet== ==Aiheesta muualla== * Yhtyeen virallinen kotisivu * Luokka:Brittiläiset rockyhtyeet
Karvalakkiooppera

Karvalakkiooppera on alun alkaen pilkallinen Korvat auki -yhdistyksen piirissä syntynyt termi, jolla tarkoitettiin erityisesti Aulis Sallisen ja Joonas Kokkosen säveltämien oopperoiden aihevalintoja ja ajan modernistien paheksumaa varsin perinteistä sävelkieltä. Termi viittasi alun perin takapajuisuuteen, karuuteen, metsäläisyyteen, maalaismaisuuteen ja tyylilliseen konservatiivisuuteen: tonaalisuuteen ja yksinkertaisuuteen erityisesti vastakohtana ajan modernistisille eurooppalaisille avant-garde-suuntauksille. Myöhemmin termiin on liitetty myös positiivisia mielikuvia kuten alkuperäisyys, aitous, luonnollisuus, tuoreus, maanläheisyys. Esimerkkejä karvalakkioopperoista ovat Viimeiset kiusaukset ja Punainen viiva. Karvalakkiooppera-termin keksijänä pidetään säveltäjä Jouni Kaipaista.http://gamla.hbl.fi/opinion/impuls/2015-11-24/779639/mats-liljeroos- farval-till-en-humanist == Lähteet == == Aiheesta muualla == * Hannu-Ilari Lampila: Uuden suomalaisen oopperan kansalliset ja kansainväliset piirteet ** Anttila, Jarmo: Aulis Sallisen Ratsumies ja Punainen viiva: Oopperaa, musiikkiteatteria ja kulttuuriradikalismia. Väitöskirja. Jyväskylä Studies in the arts, 81 Jyväskylän yliopisto 2002. ISSN 0075-4633. ISBN 951-39-1206-X * Luokka:Oopperan tyylilajit Luokka:Suomenkieliset oopperat
David Douillet

David Douillet (s. 17. helmikuuta 1969 Rouen) on ranskalainen judoka ja kaksinkertainen olympiavoittaja. Hän on ensimmäinen raskaan sarjan judoka, joka on voittanut kolme olympiamitalia. Douillet'n ensimmäinen arvokisavoitto tuli vuoden 1988 nuorten Euroopan mestaruuskisoista. Vuonna 1991 Douillet voitti ensimmäisen Ranskan mestaruutensa ja sijoittui EM-kisoissa kolmanneksi sekä MM-kisoissa viidenneksi. Barcelonan olympialaisissa 1992 hän voitti pronssia. Maailmanmestaruuden Douillet saavutti 1993 Hamiltonissa Kanadassa, hän uusi mestaruutensa vuosina 1995 ja 1997. Atlantan olympialaisissa 1996 hänestä tuli olympiavoittaja. Sen jälkeisistä loukkaantumisista huolimatta hän teki paluun huipulle Sydneyssä vuonna 2000, jolloin hän voitti toisen olympiakultansa. Aktiivisen urheilu-uransa jälkeen Douillet on toiminut hyväntekeväisyydessä Pièces Jaunes-hankeen kummisetänä. UNESCO on nimennyt hänet yhdeksi urheilun mestareistaan (Champion for Sport). == Aiheesta muualla == * Douillet Unescon sivuilla * Douillet olympic.org:ssa * Luokka:Ranskalaiset judokat Luokka:Ranskalaiset olympiavoittajat Luokka:Vuonna 1969 syntyneet Luokka:Elävät henkilöt
Aleksei Gusarov

Aleksei Vasiljevitš Gusarov (, s. 8. heinäkuuta 1964 Moskova, Venäjän SFNT, Neuvostoliitto) on venäläinen entinen jääkiekkoilija. Pelipaikaltaan hän oli puolustaja. Gusarov aloitti uransa SKA Pietarissa, jossa hän pelasi kaudet 1981–1984. Tämän jälkeen hän liittyi Puna-armeijan joukkueeseen eli TsSKA Moskovaan. Quebec Nordiques varasi hänet NHL:ään vuoden 1988 varaustilaisuuden 11. kierroksella numerolla 213. Hän siirtyi Pohjois-Amerikkaan vuonna 1990. Hän pelasi Quebecissä ja myöhemmin Colorado Avalancheksi muuttuneessa joukkueessa aina joulukuuhun 2000 saakka, kunnes siirtyi New York Rangersiin. Rangers kauppasi hänet saman kauden aikana vielä St. Louis Bluesiin. Hän lopetti uransa keväällä 2001. Gusarov pelasi urallaan NHL:n runkosarjassa 607 ottelua, joissa hän keräsi 39 maalia ja 128 syöttöä eli yhteensä 167 tehopistettä. Pudotuspeleissä vastaavat tehot olivat 68 ottelussa 14 syöttöä. Maajoukkueurallaan hän pelasi Neuvostoliiton paidassa 1988 talviolympialaisissa, jossa joukkue saavutti olympiakultaa. Hän oli mukana myös 1984, 1987 sekä 1991 Kanada Cupissa sekä vuosien 1985, 1986, 1987, 1989, 1990 ja 1991 MM-kilpailuissa, missä hän keräsi yhteensä kolme MM-kultaa, yhden MM-hopean ja kaksi MM-pronssia. Colorado Avalanchen voittaessa Stanley Cupin vuonna 1996 Gusarovista, Peter Forsbergista ja Valeri Kamenskista tuli neljäs, viides ja kuudes pelaaja, jotka olivat saavuttaneet MM-kultaa, olympiakultaa sekä Stanley Cupin voiton. Gusarov pelasi Venäjän maajoukkueessa vielä 1998 talviolympialaisissa, jossa joukkue saavutti olympiahopeaa. == Lähteet == == Aiheesta muualla == * * Gusarov Legends of Hockey -sivustolla Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Venäläiset jääkiekkoilijat Luokka:Venäläiset olympiamitalistit Luokka:Jääkiekon maailmanmestarit Luokka:Quebec Nordiquesin varaamat pelaajat Luokka:Vuonna 1964 syntyneet Luokka:Kolmen kullan klubi Luokka:Elävät henkilöt
Juha (ooppera)

Juha op. 25 on Aarre Merikannon (1893–1958) vuonna 1922 säveltämä ooppera, joka kantaesitettiin näyttämöllä vasta vuonna 1963 Lahdessa.Teerisuo (1970), s. 49. Vain teoksen kolmas näytös ennätettiin radioida joulukuussa 1957 säveltäjän vielä eläessä, ja koko teoksen musiikki kuultiin radiossa joulukuussa 1958,Heikinheimo (1985), s. 531, 538. kolme kuukautta säveltäjän kuoleman jälkeen.Aarre Merikanto's Juha: The cornerstone of Finnish modern opera. Kansallisoopperan ohjelmistoon Juha otettiin syksyllä 1967. Oopperan esittämättä jäämistä säveltäjän elinaikana pidetään yhtenä suomalaisen musiikkielämän suurista tragedioista. Ensiesityksensä jälkeen Juhasta on tullut suomalaisen oopperan esikuva, ja se vaikutti merkittävästi Joonas Kokkosen ja Aulis Sallisen karvalakkioopperoihin. Merikannon varsin nuorena säveltämä Juha on orkesterinkäytöltään erittäin värikäs teos. Säveltäjä Paavo Heiniselle "Juha oli niin totaalinen suurtapaus, että sen merkitys koskee kaikkea, mitä olen tehnyt. En voi edes kuvitella, mitä Suomen kulttuurielämä olisi ilman Juhaa. Merikanto-renessanssi sai samalla aikaan nykymusiikki- innostuksen". Juhani Ahon vuonna 1911 julkaistu romaani Juha oli suuri myynti- ja arvostelumenestys ja myös Aino Ackté ihastui siihen ja havaitsi, että romaanin Marja soveltuisi hänelle oopperaroolina. Ackté muokkasikin romaanista libreton, jota hän tarjosi muun muassa Jean Sibeliukselle. Libretto päätyi lopulta Aarre Merikannon käsiin vuonna 1919, ja hän sai oopperan valmiiksi vuonna 1922. Vaikka Suomalaisen oopperan johtokunta päätti ottaa teoksen ohjelmistoon jo vuonna 1922, esittäminen kuitenkin lykkääntyi vuosi vuodelta, kunnes siitä lopulta luovuttiin kokonaan.Heikinheimo (1985), s. 218–243. Merikannolle oopperan esittämättä jääminen oli suuri isku erityisesti siksi että Leevi Madetojan samaan librettoon säveltämä ooppera pääsi ohjelmistoon vuonna 1935. Merikanto ei säveltänyt Juhan jälkeen enää yhtään oopperaa. ==Lähteet== ==Kirjallisuutta== * Heikinheimo, Seppo: Aarre Merikanto: Säveltäjänkohtalo itsenäisessä Suomessa. WSOY, Helsinki. 1985. ISBN 951-0-13319-1 * Teerisuo, Timo: Aarre Merikannon ooppera Juha. (Väitöskirja.) Helsingin yliopisto. 1970. ==Aiheesta muualla== * Aarre Merikanto's Juha: The cornerstone of Finnish modern opera. * Merikannon ja Madetojan Juha-oopperat. * ooppera Luokka:Suomenkieliset oopperat Luokka:Aarre Merikannon teokset Luokka:1920-luvun musiikkiteokset
Roger Penrose

Roger Penrose (s. 8. elokuuta 1931 Colchester, Essex, Yhdistynyt kuningaskunta) on englantilainen fyysikko ja matemaatikko Oxfordin yliopistosta. Hän on etsinyt fysiikan, biologian ja tietoisuuden riippuvuussuhteita ja kirjoittanut tekoälystä. Hän on myös opettanut Stephen Hawkingia. Penrose sai Nobelin fysiikanpalkinnon mustia aukkoja koskevista tutkimuksistaan vuonna 2020. Penrose suoritti tohtorin tutkinnon algebrallisessa geometriassa Cambridgen yliopistossa vuonna 1957. Sen jälkeen hän on työskennellyt useissa yliopistoissa. Hänet aateloitiin palveluksistaan tieteen hyväksi vuonna 1994. Penrosen nuorempi veli Jonathan voitti shakin Britannian mestaruuden kymmenen kertaa vuosina 1958–1969. Roger Penrosen mukaan ovat saaneet nimensä Penrosen laatat ja Moore-Penrose -käänteismatriisi. Lionel ja Roger Penrosen mukaan on nimetty myös Penrosen kolmio ja Penrosen portaat. Hän on esittänyt myös teorian, jonka mukaan alkuräjähdystä edelsi toinen maailmankaikkeus. == Teoksia == * The Emperor's New Mind. Oxford University Press, 1989. * == Lähteet == == Aiheesta muualla == Luokka:Englantilaiset fyysikot Luokka:Englantilaiset matemaatikot Luokka:Kosmologit Luokka:Tietoisuuden tutkijat Luokka:Copley-mitalin saajat Luokka:Nobelin fysiikanpalkinnon saajat Luokka:Vuonna 1931 syntyneet Luokka:Elävät henkilöt
Paavo Pylkkänen

Paavo Pylkkänen (s. 1959Seppo Laurema, K. V. Laurikainen, protsv.fi s. 20 (pdf)) on suomalainen mielenfilosofi ja filosofian tohtori, joka toimii filosofian kandiohjelman johtajana, teoreettisen filosofian yliopistonlehtorina ja kognitiotieteen filosofian dosenttina Helsingin yliopistossaPaavo Pylkkänen, Helsingin yliopisto. Hän on myös teoreettisen filosofian yliopistonlehtori Skövden korkeakoulussa RuotsissaPaavo Pylkkänen, University of Skövde . Pylkkäsen erikoisaloja ovat mielenfilosofia, mieli–ruumis-ongelma, kognitiotieteen perusteet, fysiikan filosofia, David Bohmin luonnonfilosofia ja kvanttiteorian perusteet. Hän väitteli vuonna 1992 Bohmin kvanttiteoriatulkinnan merkityksestä mielenfilosofialle ja kognitiotieteelle. == Teoksia == === Kirjoja === * Mind, Matter and Active Information: The Relevance of David Bohm's Interpretation of Quantum Theory to Cognitive Science. Reports from the Department of Philosophy, University of Helsinki, No 2, 1992. (Väitöskirja) * Mind, Matter and the Implicate Order. Heidelberg and New York: Springer Frontiers Collection, 2007. === Toimittajana === * The Search for Meaning: The New Spirit in Science and Philosophy. Wellingborough, UK: Crucible (Distribution: HarperCollins, London and San Francisco), 1989. * New Directions in Cognitive Science. Helsinki: Finnish Artificial Intelligence Society, 1995. Yhdessä Pauli Pylkön kanssa. * Brain, Mind and Physics. Amsterdam: IOS Press, 1997. Yhdessä Pauli Pylkön ja Antti Hautamäen kanssa. * The Bohm-Biederman Correspondence. Vol 1: Creativity and Science. London: Routledge, 1999. * Dimensions of Conscious Experience. Amsterdam: John Benjamins, 2001. Yhdessä Tere Vadénin kanssa. * Foundations of Physics 43, Special issue: Hiley Festschrift. Springer. Yhdessä Chris Dewdneyn ja Harald Atmanspacherin kanssa. *Neo- Naturalist Approaches to Consciousness. Research topic in the journal Frontiers in Psychology, 2019. Yhdessä Riccardo Manzottin, Teed Rockwellin ja David Skrbinan kanssa. *Emergent Quantum Mechanics: David Bohm Centennial Perspectives. MDPI. A special issue of the journal Entropy, 2019. Yhdessä Jan Walleczekin, Gerhard Grössingin ja Basil Hiley kanssa. == Lähteet == == Aiheesta muualla == *Unfolding the Big Picture. Essays in Honour of Paavo Pylkkänen. Edited by Petteri Limnell and Tere Vadén. Philosophical Studies from the University of Helsinki 50. Helsinki. ISBN 978-951-51-7302-7. * Tuhat-tietokanta Luokka:Mielenfilosofit Luokka:Suomalaiset filosofit Luokka:Vuonna 1959 syntyneet Luokka:Elävät henkilöt
Sigh

Sigh on japanilainen Tokiosta kotoisin oleva metalliyhtye, joka on perustettu vuonna 1989. Yhtyeen ensimmäiset kaksi albumia olivat melko perinteistä black metalia, mutta vuoden 1997 Hail Horror Hailista asti musiikki on ollut kokeellista avant-garde metalia, jossa on vaikutteita esimerkiksi jazzista ja klassisesta musiikista, mutta black metalilla on edelleen hallitseva osuus Sighin kappaleissa. Jokainen Sighin albumi on oman tyylisensä, vaihdellen aina perinteisestä black metallista psykedeeliseen avant-garde metaliin ja sinfoniseen black metaliin. Yhtyeellä oli sopimus Euronymouksen, Mayhem- yhtyeen kitaristin levy-yhtiön Deathlike Silence Productionsin kanssa, joka julkaisi yhtyeen ensimmäisen albumin vuonna 1993, pian Euronymouksen kuoleman jälkeen. Kuolemantapauksen ja levy-yhtiön lopettamisen johdosta yhtye teki sopimuksen Cacophnous Recordsin kanssa. Yhtye esiintyy vuoden 2008 dokumentissa Global Metal.Global Metal trailer at YouTube.com ==Yhtyeen jäsenet== ===Nykyiset jäsenet=== *Satoshi Fujinami - kitara 1989-1992, rummut 1992-2004, basso - 2004- *Shinichi Ishikawa - kitara - 1992- *Mirai Kawashima - laulu, basso, syntetisaattori/kosketinsoittimet/piano, sitar, ohjelmointi, sämpläys - 1989- *Junichi Harashima - rummut - 2004- *Mikannibal - saksofoni, laulu - 2007- ===Entiset jäsenet=== *Kazuki Ozeki - rummut - 1989-1990 ==Diskografia== ===Studiojulkaisut=== *Scorn Defeat - 1993 *Infidel Art - 1995 *Hail Horror Hail - 1997 *Scenario IV: Dread Dreams - 1999 *Imaginary Sonicscape - 2001 *Gallows Gallery - 2005 *Hangman's Hymn - 2007 *Scenes From Hell - 2010 *In Somniphobia - 2012 *Graveward - 2015 *Heir to Despair - 2018 *Shiki - 2022 ===EP:t=== *Requiem for Fools - 1992 *Ghastly Funeral Theatre - 1997 *A Tribute to Venom - 2008 *The Curse of Izanagi 7" 2010 ===Bootlegit=== *To Hell and Back (tribuuttilevy Venom-yhtyeelle) - 1995 *The Eastern Force of Evil: Live '92-'96 - 1996 ===Demot=== *Desolation - 1990 *Tragedies - 1990 ===Split-levyt=== *Split 7 Kawir-yhtyeen kanssa [EP] - 1994 *Kindred of a Dying Kind/Young Burial - 2003 *Evilized Japan - 2004 ===Kokoelmat=== *Far East Gate Inferno - 1994 *Blackened - 1995 *The Unholy Bible - 1997 *Roots II (The Return) - 1998 ==Sivuprojektit== * Abigail (Mirai, Shinichi) * Aiaibanchi (Junichi) * Cut Throat (Mirai, Shinichi) * Enoch (Mirai) * Gonin-Ish (Junichi) * Hellchild (Junichi) * Necrophagia (Mirai) ==Lähteet== ==Aiheesta muualla== * Yhtyeen virallinen kotisivu * Yhtyeen virallinen keskustelupalsta * Yhtyeen sanoitukset DarkLyrics-sivustolla * * Sigh Lost Souls Domain-sivustolla * Luokka:Japanilaiset black metal -yhtyeet
TYPO3

TYPO3 on avoimeen lähdekoodiin perustuva WWW-sivujen sisällönhallintajärjestelmä (engl. CMS, Content Management System) pienten ja keskisuurten yritysten nettiportaaleihin ja intranet-palvelimiin. Se perustuu PHP-ohjelmointikieleen ja MySQL-tietokantajärjestelmään. Tanskalainen Kasper Skårhøj aloitti TYPO3:n kehitystyön vuonna 1997. TYPO3 on saatavilla ilmaiseksi GPL-lisenssillä. == Aiheesta muualla == * TYPO3:n verkkosivut Luokka:Sisällönhallintajärjestelmät Luokka:Vapaat ohjelmistot
Isomorfismi

Matematiikassa isomorfismi on algebrallisten rakenteiden välinen kuvaus, joka säilyttää laskutoimituksen tai -toimitukset. Epämuodollisesti kuvaten kaksi isomorfista rakennetta ovat sama asia eri tavalla nimettynä. Matemaattisesti sanoen isomorfismi on bijektiivinen kuvaus f, jolle sekä f että f−1 ovat homomorfismeja. ==Esimerkkejä== Tyyppiesimerkki on reaalilukujen yhteenlaskun ja positiivisten reaalilukujen kertolaskun välinen yhteys eksponenttifunktiolla, "tulon logaritmi on tekijöiden logaritmien summa". Täsmällisesti määritellen (\mathbb{R}, +) ja (\mathbb{R}_+, \times) ovat ryhmiä. Valitaan funktiota f varten jokin kantaluku, vaikkapa 10. Tällöin f(x)=10^x ja f^{-1}(x)=log_{10}(x). Nyt f(a+b)=f(a) \times f(b) ja f^{-1}(a \times b)=f^{-1}(a)+f^{-1}(b) eli esimerkiksi 10^{2+3}=10^2 \times 10^3. Ryhmät ovat sama asia sikäli, ettei niitä voi erottaa toisistaan näkemällä pelkästään millä tavalla laskutoimitus operoi ryhmän sisällä. Äärellinen esimerkki: Olkoon joukko A kokonaisluvut väliltä 1-10 ja laskutoimitus max, jonka arvo on luvuista suurempi. Olkoon joukko B kokonaisluvut väliltä 11-20 ja laskutoimitus min, jonka arvo on luvuista pienempi. Nyt (A, max) ja (B, min) ovat algebrallisia rakenteita, tarkemmin sanoen vaihdannaisia monoideja. Olkoon funktio f(n)=21-n. Se on samalla itsensä käänteisfunktio. Tämä funktio on bijektio ja mainittujen monoidien välinen isomorfismi. Määritellään ensin kolmen ja kahden alkion ryhmät (\mathbb{Z}_3, +) ja (\mathbb{Z}_2, +). Laskutoimitus + tarkoittaa yhteenlaskua, jonka tuloksesta otetaan jakojäännös ryhmän koolla. Taulukkomuodossa ryhmät näyttävät tältä: Kolmen alkion ryhmä \+ 0 1 2 0 0 1 2 1 1 2 0 2 2 0 1 Kahden alkion ryhmä \+ 0 1 0 0 1 1 1 0 Laaditaan sitten pareittainen yhteenlaskutaulukko, jossa alkiot ovat pareja 3- ja 2-alkioisesta ryhmästä. Verrataan tätä ryhmään (\mathbb{Z}_6, +), mutta ei merkitä alkioita 0-5 järjestyksessä. Värjätään alkioiden (2,0) ja 2 tausta keltaiseksi, jolloin osa rakennetta tulee selvemmin esille. Alkioparien ryhmä \+ (0,0) (0,1) (1,0) (1,1) (2,0) (2,1) (0,0) (0,0) (0,1) (1,0) (1,1) (2,0) (2,1) (0,1) (0,1) (0,0) (1,1) (1,0) (2,1) (2,0) (1,0) (1,0) (1,1) (2,0) (2,1) (0,0) (0,1) (1,1) (1,1) (1,0) (2,1) (2,0) (0,1) (0,0) (2,0) (2,0) (2,1) (0,0) (0,1) (1,0) (1,1) (2,1) (2,1) (2,0) (0,1) (0,0) (1,1) (1,0) Kuuden alkion ryhmä \+ 0 3 4 1 2 5 0 0 3 4 1 2 5 3 3 0 1 4 5 2 4 4 1 2 5 0 3 1 1 4 5 2 3 0 2 2 5 0 3 4 1 5 5 2 3 0 1 4 Ryhmät ovat keskenään isomorfiset. Esimerkiksi lukuja 0, 1 ja 2 vastaavat parit (0,0), (1,1) ja (2,0). ==Käyttö== Matemaatikot käyttävät isomorfismia usein säästääkseen työtä. Jos kahden ennestään tuntemattoman matemaattisten struktuurien välille löydetään sopiva isomorfismi, voidaan monet lauseet siirtää toista struktuuria koskevaksi. Samoin uudessa ympäristössä ongelmaan voidaan löytää uusia ratkaisukeinoja ja käyttää hyväksi alkuperäisen struktuurissa hyväksi havaittuja ratkaisukeinoja. == Lähteet == Luokka:Abstrakti algebra Luokka:Seulonnan keskeiset artikkelit
Kvanttitietoisuus

Kvanttitietoisuus on toistaiseksi hypoteettinen tietoisuusteoria, joka yrittää selittää tietoisuuden perustaksi kvanttimekaniikkaa. Joidenkin tutkijoiden mielestä kvanttitietoisuus on kybernetiikkaa. == Aiheesta muualla == * http://www.neuroquantology.com/ Luokka:Kvanttimekaniikka Luokka:Tietoisuustutkimus
Alamut

Alamut oli keskiaikainen vuoristolinnoitus, joka sijaitsi nykyisen Iranin alueella Elburz-vuoristossa Kaspianmerestä etelään, noin 100 kilometriä nykyisestä Teheranista. Nykyisin Alamutista on jäljellä vain raunioita. Ensimmäinen linnoitus rakennettiin iranilaishistorioitsija Hamdollah Mostowfin mukaan 840-luvulla ja se sijaitsi 2100 metrin korkeudessa. Sinne oli vain yksi kulkureitti, joten linnakkeen valloittaminen oli äärimmäisen vaikeaa. Alamutin tunnetuimmat hallitsijat olivat assassiinit, jotka ottivat sen haltuunsa vuonna 1090. Mongolikaani Hülegü-kaani tuhosi linnoituksen ja assassiinit 15. joulukuuta 1256 osana mongolien hyökkäystä Lähi-itään. Linnoitus itse säilyi valloittamattomana, mutta assassiinien viimeinen johtaja Ruknuddin Khor-shah luovutti sen lähes ilman taistelua toivoen mongolien olevan armollisia. Vuonna 2004 maanjäristys vahingoitti linnakkeen rapautuvia raunioita entisestään. Slovenialaiskirjailija Vladimir Bartol julkaisi vuonna 1938 assassiineista kertovan historiallisen romaanin nimeltä Alamut, joka on käännetty useille kielille. Romaani sai julkisuutta vuoden 2001 terrori-iskujen jälkeen. Siitä on tekeillä elokuva ja kirjan suomennos ilmestyi 2008. Julkaistut - Vladimir Bartol: Alamut ==Lähteet== Luokka:Iranin historia
Stuart Hameroff

thumb|right|Stuart Hameroff Stuart Hameroff (s. 1943) on yhdysvaltalainen anestesiologi ja Arizonan yliopiston anestesiologian sekä psykologian emeritusprofessorihttps://consciousness.arizona.edu/person/stuart-hameroff. Hän on tullut tunnetuksi tietoisuuden mekanismin selityksistä ja yhteistyöstään fyysikko Roger Penrosen kanssa. == Lähteet == == Aiheesta muualla == * Kotisivu Luokka:Tietoisuuden tutkijat Luokka:Yhdysvaltalaiset lääkärit
Orkesterialkusoitto 1812

Orkesterialkusoitto Vuosi 1812 op. 49 () on Pjotr Tšaikovskin ohjelmallinen orkesteriteos sinfoniaorkesterille, kuorolle, sotilassoittokunnalle, kirkonkelloille ja kanuunoille. Teos valmistui vuonna 1880, ja se kantaesitettiin Moskovassa 1882 Kristus Vapahtajan katedraalissa. Alkusoitto on sävelletty vuonna 1812 käydyn Borodinon taistelun muistoksi, jossa venäläiset puolustivat Moskovaa Napoleonin armeijalta. Ranskalaisten epäonnistunut sotaretki ja sitä seurannut Napoleonin armeijan vetäytyminen merkitsivät käännekohtaa Napoleonin sodissa.Tchaikovsky's 1812 Overture: A Bittersweet Victory Classic FM Suurellinen orkesteriteos tunnetaan parhaiten loppuhuipennuksen kanuunanlaukauksista, jotka voidaan esittää ulkoilmaesityksissä oikeilla kanuunoilla. Jakso kuuluu taidemusiikin tunnetuimpiin teoskatkelmiin, sillä sitä käytetään monissa yhteyksissä, kuten piirroselokuvissa, tykkitulen yhteydessä. Teoksessa lainataan myös Marseljeesia kuvaamaan ranskalaisia joukkoja, samoin kuin keisarillisen Venäjän kansallishymniä Bože, Tsarja hrani. Vaikka teoksella ei ole yhteyttä Englannin ja Yhdysvaltojen väliseen vuoden 1812 sotaan, sitä soitetaan Yhdysvalloissa kansallispäivänä. == Lähteet == == Aiheesta muualla == Luokka:Pjotr Tšaikovskin teokset Luokka:1880-luvun musiikkiteokset
Konnun neidot

Konnun neidot jotka tunnetaan myös korven tai kosken neitoina ovat kalevalaisessa kansanrunoudessa esiintyviä kauniita neitoja. Heitä tulee kosimaan mies, jolla on useita nimityksiä ja kuvauksia runon eri toisinnoissa. Mies saattaa olla saksalainen, ruotsalainen tai Kalervon sukua. Hänestä käytetään eräissä toisinnoissa myös nimitystä Ignatta. Yleisimmissä toisinnoissa neito vaatii miestä tappamaan aikaisemman puolisonsa tai jopa lapsensa, ennen kuin suostuu tälle puolisoksi. Kosija tottelee ja tappaa vaimonsa tai lapsensakin. Mies tulee taas pyytämään Konnun neitoa. Konnun neito kuitenkin kieltäytyy, sillä pelkää miehen voivan tappaa hänetkin. Mies tajuaa tehneensä suuren virheen ja katuu katkerasti. Luokka:Suomalaiset taruhenkilöt
Tämän maailman ruhtinaan hovi

Tämän maailman ruhtinaan hovi on Mokoma-yhtyeen neljäs albumi. Se julkaistiin vuonna 2004. Kannen on suunnitellut Ville Pirinen. Levyllä ei ole mukana varsinaista basistia, koska nykyinen basisti Santtu Hämäläinen ei äänitysten alkaessa vielä kuulunut yhtyeen kokoonpanoon. Levyn bassoraidoista vastaavat kitaristit Kuisma Aalto ja Tuomo Saikkonen. Albumi sisältää Mokoman nopeimpia hyvinkin grindcoremaisia kappaleita. Albumi valittiin Suen vuoden kotimaiseksi albumiksi vuonna 2004 yhdessä Ruudolfin Doupeimmat Jumala seivaa -albumin kanssa.Mesta.net: Suen toimituskunta valitsi vuoden levyt (Luettu 1. marraskuuta 2007) __NOTOC__ Albumista julkaistiin vuonna 2005 vinyyliversio, joka sisältää yhden bonuskappaleen, "Uusi Aatami, uusi Eeva". Vinyyliversion 500 ensimmäisellä painoksella on mukana juliste yhtyeen nimikirjoitusten kera. Kappaleista "Minä elän!" ja "Haudan takaa" julkaistiin musiikkivideot sekä "Hiljaisuuden julistaja"-single julkaistiin yhtyeen kotisivuilla digitaalisessa muodossa. "Uni saa tulla" sai jonkin verran radiosoittoa. == Kappaleet == Kaikki kappaleet sovittanut Mokoma. # # # # # # # # # # # # === Vinyylijulkaisun bonuskappaleet === # * == Kokoonpano == * Marko Annala – laulu, taustalaulu * Tuomo Saikkonen – kitara, basso, taustalaulu * Janne Hyrkäs – rummut * Kuisma Aalto – kitara, basso, taustalaulu ===Sekä=== * Janne Saksa – äänittäjä, miksaaja, taustalaulu * Mika Jussila – masteroija (Finnvox) * Ville Pirinen – kansipiirrokset * Aki Scharin – kannen toteutus (ALHOgraphics) == Arvostelut == * Desibeli.net: * Imperiumi: 9+/10 * Soundi: == Lähteet == == Aiheesta muualla == * * * Luokka:Mokoman albumit Luokka:Vuoden 2004 albumit Luokka:Janne Saksan tuottamat albumit Luokka:Sakara Recordsin albumit
Suopursut

Suopursut eli pursut (Ledum) on alppiruusujen (Rhododendron) sukuun kuuluva alasektio (Rhododendron subsect. Ledum). Aikaisemmin suopursut olivat oma sukunsa kanervakasvien (Ericaceae) heimossa, mutta myöhemmin geneettiset tutkimukset ovat osoittaneet niiden kuuluvan alppiruusuihin.Kron, K. & Judd, W. 1990. Phylogenetic Relationships within the Rhodoreae (Ericaceae) with Specific Comments on the Placement of Ledum. – Systematic Botany 15(1): 57–68. Tutkimuksen tekijät Kathleen Kron & Walter Judd antoivat 1990-luvun alussa lännenpursulle alppiruusujen suvun tieteellisen nimen ja Harri Harmaja muille lajeille. Suopursut ovat ainavihreitä pensaita tai varpuja, joita kasvaa luonnonvaraisena pohjoisella havumetsävyöhykkeellä. Lajeja on kahdeksan. Joillakin lajeilla on otettu käyttöön uudet tieteelliset lajinimet, koska entiset nimet olivat jo käytössä laajassa alppiruusujen suvussa. == Lajit == Entiset Ledum-suvun lajien nimet ja niiden nykyiset Rhododendron-suvun nimet: * Ledum decumbens → Rhododendron subarcticum * Ledum glandulosum → Rhododendron neoglandulosum * Ledum groenlandicum → Rhododendron groenlandicum – lännenpursu (grönlanninpursu) * Ledum hypoleucum → Rhododendron hypoleucum – idänpursu * Ledum macrophyllum → Rhododendron tolmachevii – isolehtipursu * Ledum palustre → Rhododendron tomentosum – suopursu * Ledum palustre var. diversipilosum → Rhododendron diversipilosum – japaninpursu * Ledum subulatum → Rhododendron subulatum Yksi luonnollinen risteytymä tunnetaan: * Ledum columbianum → Rhododendron × columbianum (R. groenlandicum × R. neoglandulosum) == Lähteet == * Harmaja, H. (1991). Taxonomic notes on Rhododendron subsection Ledum (Ledum, Ericaceae), with a key to its species — Annales Botanici Fennici 28: 171–173. === Viitteet === Luokka:Alppiruusut
Porfyriinit

Porfyriinit on ryhmä konjugoituneita rengasrakenteisia pyrroliväriaineita. Se esiintyy rakenneyksikkönä monissa biologisissa molekyyleissä, esimerkiksi hemissä, klorofylleissä ja bakterioklorofylleissä. Edellä mainituissa molekyyleissä porfyriini esiintyy metalliporfyriininä, missä porfyriinin tasomaiseen rengasrakenteeseen on sitoutunut metalliatomi. Hemin tapauksessa keskusmetallina on rauta, kun taas klorofyllien ja bakterioklorofyllien tapauksessa keskusmetallina on magnesium. == Aiheesta muualla == * Finto, suomalainen sanasto- ja ontologiapalvelu: Porfyriinit * Porphyrin Luokka:Biokemia Luokka:Orgaaniset yhdisteet
Their Greatest Hits (1971–1975)

Their Greatest Hits (1971–1975) on yhdysvaltalaisen rock-yhtyeen The Eaglesin kokoelma-albumi, joka julkaistiin vuonna 1976. Se on parhaiten myynyt äänite Yhdysvalloissa yhdessä Michael Jacksonin Thriller -albumin kanssa ja kolmanneksi parhaiten myynyt albumi maailmanlaajuisesti (1. Michael Jacksonin Thriller ja 2. AC/DC:n Back in Black ) . Tämä albumi on ensimmäinen joka myi platinaa RIAA:n asteikolla ja myöhemmin se sai myös timantti-statuksen . Maailmanlaajuisesti Their Greatest Hits (1971–1975) on myynyt 41 miljoonaa kappaletta. ==Kappaleet== #"Take It Easy" (Jackson Browne, Glenn Frey) - 3:29 #"Witchy Woman" (Don Henley, Bernie Leadon) - 4:10 #"Lyin' Eyes" (Henley, Frey) - 6:21 #"Already Gone" (Jack Tempchin, R. Strandlund) - 4:13 #"Desperado" (Henley, Frey) - 3:33 #"One of These Nights" (Henley, Frey) - 4:51 #"Tequila Sunrise" (Henley, Frey) - 2:42 #"Take It to the Limit" (Randy Meisner, Henley, Frey) - 4:48 #"Peaceful Easy Feeling" (Tempchin) - 4:16 #"Best of My Love" (Henley, Frey, J.D. Souther) - 4:35 ==Alkuperäisten albumien kappalelähteet== *The Eagles (1972) (1., 2. & 9.) *Desperado (1973) (5. & 7.) *On the Border (1974) (4. & 10.) *One of These Nights (1975) (3., 6. & 8.) ==Esiintyjät== * Don Felder - kitara, laulu * Glenn Frey - kitara, piano, laulu * Don Henley - rummut, laulu * Bernie Leadon - banjo, kitarat, laulu * Randy Meisner - basso, laulu ==Lähteet== Luokka:Vuoden 1976 kokoelma- albumit Luokka:Eaglesin albumit
Gil Young-Ah

Gil Young-Ah (s. 11. huhtikuuta 1970 Ansan) on eteläkorealainen sulkapalloilija ja olympiavoittaja. Gil saavutti suurimmat menestyksensä nelinpelissä. Yhdessä Shim Eun-Jungin kanssa hän voitti pronssia MM-kisoissa 1991 ja Barcelonan olympialaisissa 1992. Vuonna 1993 MM-kisoista tuli pronssia Chung So-Youngin kanssa ja kultaa vuonna 1995 Jang Hye-Ockin parina. Atlantan olympialaisissa 1996 Gil oli hopealla nelinpelissä Jang Hye-Ockin kanssa, mutta sekanelinpelissä hän voitti kultaa yhdessä Kim Dong-Moonin parina lyöden finaalissa toisen Etelä-Korean parin Ra Kyung-Min ja Park Joo-Bong. == Aiheesta muualla == * Luokka:Eteläkorealaiset olympiavoittajat Luokka:Eteläkorealaiset sulkapalloilijat Luokka:Vuonna 1970 syntyneet Luokka:Elävät henkilöt
Ulrich Neisser

Ulrich Neisser (8. joulukuuta 1928 Kiel, Saksa – 17. helmikuuta 2012) oli yhdysvaltalainen psykologi. Hän syntyi vuonna 1928 Saksassa ja muutti perheensä kanssa Yhdysvaltoihin 1931. Neisser kirjoitti vuonna 1967 kirjan Cognitive psychology, joka on kognitiivisen psykologian tunnettuja teoksia. Tutkimustensa perusteella Neisser kehitti havaintokehäteorian, joka kuvaa havaitsemisen kolmea vaihetta. == Lähteet == Luokka:Yhdysvaltalaiset psykologit Luokka:Vuonna 1928 syntyneet Luokka:Vuonna 2012 kuolleet
Jimmy Johnstone

thumb|Jimmy Johnstonea esittävä patsas Celtic Park -stadion edustalla Glasgow’ssa. James Connelly ”Jinky” Johnstone (30. syyskuuta 1944 Bothwell, Skotlanti – 13. maaliskuuta 2006) oli skotlantilainen jalkapalloilija. Johnstone tuli tunnetuksi pelatessaan Celticissä. Hän debytoi joukkueessa vuonna 1963 ja voitti seurassa yhdeksän Skotlannin-mestaruutta, neljä Skotlannin cupia ja viisi Skotlannin liigacupia. Hän oli mukana vuonna 1967 Lissabonissa, kun Celtic voitti ensimmäisenä brittiseurana Euroopan cupin. Hän menehtyi maaliskuussa 2006 marraskuussa 2001 todettuun lihashermoston sairauteen. ==Aiheesta muualla== *Viralliset kotisivut *MTV3:n uutinen Johnstonen kuolemasta Luokka:Skotlantilaiset jalkapalloilijat Luokka:Vuonna 1944 syntyneet Luokka:Vuonna 2006 kuolleet
Mika Piiparinen

Mika Piiparinen (16. joulukuuta 1911 Kolppana – 21. heinäkuuta 1991) oli suomalainen säveltäjä. Hän on tunnettu monista hengellisistä lauluistaan. Piiparinen syntyi Inkerinmaalla, missä hänen isänsä toimi saarnaajana. Isä Heikki Piiparinen ei suostunut ottamaan Neuvostoliiton kansalaisuutta vuonna 1929, ja perhe muutti Suomeen, aluksi Terijoelle ja sotien jälkeen Helsinkiin. Mika Piiparinen tosin muutti Helsinkiin jo vuonna 1935, koska hän ei löytänyt töitä Terijoelta. Siviiliammatiltaan Piiparinen oli yrittäjä, joka työskenteli laukkualalla. Hän kuului Helsingin vapaaseurakuntaan useita vuosikymmeniä. Helsingin vapaaseurakunnan sekakuoroa hän johti vuosina 1947–1965, ja kuoro esiintyi useilla Suomen Vapaakirkon kesäjuhlilla. Piiparisen hengellisistä lauluista tunnetuimpia ovat "Kun tummuvat illan varjot", "Meren tiedän kirkkahan", "Oi Golgatan ihana risti", "Oi katso mikä aamu", "Sinulle korkea Herra" ja "Kädet". 1970–1980-luvuilla näitä lauluja lauloivat vapaiden herätysliikkeiden kuten Suomen Vapaakirkon ja helluntaiherätyksen laulajien lisäksi esimerkiksi Jorma Hynninen, Esa Ruuttunen ja Jyväskylän Studiokuoro. Piiparisen hengelliset laulut levisivät samoihin aikoihin myös Viroon, jossa niitä laulettiin varsinkin Tallinnan Olevisten seurakunnassa. Vuonna 2001 sopraano Pirkko Törnqvist-Paakkanen ja pianisti Risto Lauriala levyttivät Piiparisen yksinlauluja Finngospel-levymerkin albumille Olen kädessäs, mestari. ==Lähteet== * Inkeriläisiä kulttuuripersoonia * Ulla Riutta: Oi katso mikä aamu. Mika Piiparisen elämä. Hämeenlinna: Kustannusosakeyhtiö Päivä, 1985. ===Viitteet=== Luokka:Suomalaiset säveltäjät Luokka:Vuonna 1911 syntyneet Luokka:Vuonna 1991 kuolleet